EkBass/fiwiki-20250220-pages-articles huggingface dataset:
Erkki Mattsson

Erkki Ensio "Eki" Mattsson (4. kesäkuuta 1923 Kuusankoski – 27. marraskuuta 2009 Helsinki)Kuolinilmoitus Helsingin Sanomissa 5.12.2009 oli suomalainen graafikko, joka edisti stadin slangia työnsä kautta. Mattsson opiskeli Taideteollisuuskeskuskoulussa, josta valmistuttuaan hän ryhtyi mainosgraafikoksi ja toimi muun muassa mainostoimisto SEKin piirtämön päällikkönä. Hän työskenteli myös graafisen suunnittelun opettajana Markkinointi-instituutissa, Laajasalon opistossa ja Mainosgraafikkojen koulussa. Sen ohella hän oli taidemaalari ja suunnitteli kirjankansia sekä exlibriksiä, muun muassa Tarja Haloselle. Hän myös suunnitteli logon Stadin Slangi ry:lle, jonka toiminnassa hän oli aktiivisesti mukana yhdistyksen perustamisesta 1995 alkaen. Paitsi kuvataiteilija, Mattson oli myös laulunsanoittaja ja pakinoitsija. Hän oli Ylen aikaisen ensimmäisiä slangipakinoitsijoita, ja hän ihastutti toistakymmentä vuotta humoristisilla ja usein reippaastikin kantaa ottavilla pakinoillaan. Noita pakinoita saatiin lukea monista lehdistä ja hänen omista kirjoistaanMuistokirjoitus, Helsingin Sanomat 20.12.2009, s. C8. Artikkelin verkkoversio Slangista Erkki Mattssonilla oli varma mielipide: ”Slangi on stydii ku dyny. Se voi viiltää ku skeggekeglu tai pistää ku fekta, mut se voi kanssa lämmittää ku suulis kesiksellä tai tuntuu pehmeeltä ku friidun daisari. Ilman slangii mä oisin ihan orpo ja melkonen urpo.” Stadin Slangi ry. nimesi Mattssonin Stadin Kundiksi 1999. == Lähteet == ==Kirjallisuutta== * Erkki Mattsson: Kun Eki oli snadi, 1995, ISBN 952-90-6247-8 * Erkki Mattsson: Ei se skulaa joka skagaa, Edico 1999, ISBN 951-97542-1-0 * Erkki Mattsson: Griinataa kimpassa, Edico 2001, ISBN 951-97542-2-9 * Erkki Mattsson: Stidi alla, omakustanne 2005, ISBN 952-91-8276-7 * Raija Tervomaa & Erkki Mattsson: Skloddit braijaa, leikkejä, kujeita ja koiruuksia, Edico 2007, ISBN 978-952-99760-8-9 * Niin gimis on Stadi, Stadin Slangi ry:n juhlajulkaisu, Vammalan kirjapaino 2007 ISBN 978-952-92-2683-2 Luokka:Suomalaiset graafiset suunnittelijat Luokka:Suomalaiset sanoittajat Luokka:Pakinoitsijat Luokka:Vuonna 1923 syntyneet Luokka:Vuonna 2009 kuolleet
Kristian Sundqvist

Kristian Sundqvist (s. 1973) on suomalainen aiemmin muun muassa Englannissa toiminut vapaa toimittaja sekä jalkapalloseura Pietarsaaren Jaron entinen toiminnanjohtaja. Sundqvist on opiskellut historiaa Oulun yliopistossa ja ollut Oulun ylioppilaslehden päätoimittaja vuonna 2003. Sundqvist valittiin Jaron toiminnanjohtajaksi 29-vuotiaana vuonna 2003. Hänen isänsä oli pelannut seuran edustusjoukkueessa ja Sundqvist itse juniorijoukkueissa. 16\. heinäkuuta 2004 Sundqvist antoi potkut joukkueen silloiselle valmentajalle Sixten Boströmillehttp://blogit.hs.fi/pressikatsomo/ihmisia-potkujen-takana- osa-14/ . Sundqvistin artikkeleita ja kolumneja ovat julkaisseet mm. Helsingin Sanomat sekä useat maakuntalehdet. Vuonna 2009 Sundqvist ryhtyi pitämään Helsingin Sanomien internet-sivuilla Brittifutista Sundqvistin mitalla -nimistä blogia, jossa hän kirjoittaa brittiläisestä jalkapallosta sivuten myös muita kulttuurin osa-alueita. ==Teokset== * * ==Lähteet== * * * ==Aiheesta muualla== * HS.fi blogit: Brittifutista Sundqvistin mitalla Luokka:Suomalaiset toimittajat Luokka:1970-luvulla syntyneet Luokka:Elävät henkilöt
AHS Centaur

AHS Centaur () oli toisessa maailmansodassa rahtialuksesta vuoden 1943 alussa muutettu australialainen sairaalalaiva, jonka Japanin laivaston sukellusvene upotti 14. toukokuuta 1943 torpedoimalla. Aluksella olleista 332 ihmisestä 64 selvisi hengissä. Aluksessa oli ollut sairaalan merkit. == Historiaa == SS Centaur pelasti marraskuussa 1941 Saksan laivaston kaapparin Kormoranin, joka oli uponnut taistelussa upottamansa Australian laivaston risteilijän HMAS Sydneyn kanssa, eloonjääneitä merestä.Australian War Memorial - AHS Centaur Alus muutettiin vuoden 1943 alussa Sydneyssä sairaalalaivaksi. Se lähti aamulla 12. toukokuuta miehistöllä ja normaalilla henkilökunnalla ja materiaalilla varustettuna (2/12th Field Ambulance), mutta ilman potilaita. Alukseen osui 14. toukokuuta noin kello neljä aamulla 50 merimailia Brisbanesta itäkoilliseen Japanin laivaston sukellusveneen laukaisema torpedo ilman ennakkovaroitusta. Aluksella olleista 332 hengestä pelastui ainoastaan 64, jotka olivat pelastusveneissä 35 tuntia ennen pelastamistaan. Pelastuneiden joukossa oli ainoastaan yksi nainen, joka palkittiin toimistaan pelastuneiden keskuudessa Yrjönmitalilla. == Hylyn löytyminen == Alus löydettiin joulukuussa 2009 noin kahden kilometrin syvyydestä Queenslandin edustalta Australian itärannikolta. Sen upottaneen sukellusveneen tunnus I-177 (toukokuuhun 1942 saakka I-77) selvisi 1970-luvun alussa. Sukellusvene upposi syksyllä 1944 sen taisteltua Yhdysvaltain laivaston saattuehävittäjän kanssa.Crew finds Centaur shipwreck - Australian Broadcasting Corporation == Lähteet == Luokka:Australian laivasto Luokka:Korallimeren hylyt Luokka:Scottsin valmistamat alukset Luokka:Sairaalalaivat
Snowcat

Snowcat () eli oikealta nimeltään rinnekone on suunnilleen kuorma-auton kokoinen lumessa liikkuva traktori, käytännössä hyvin samanlainen kuin nykyiset telakuorma-autot. Englanninkielinen nimi ei tarkoita kissaa vaan on lyhenne sanasta caterpillar eli toukka. Snowcatissa on telaketjut, ja sen koppi on suunniteltu kovaan pakkaseen. Snowcatit on suunniteltu käytettäviksi mm. napa-alueilla. Varhaisin snowcat oli vuoden 1957 ruotsalainen Aktiv Snow Trac, mutta traktoreita on käytetty kylmissä napaseutujen oloissa jo Richard E. Byrdin vuoden 1934 etelänaparetkellä. Snow Trac on snowcatia pienempi traktori, joka on kooltaan lähellä henkilöautoa. Snow groomer on traktori, joka kykenee kiipeämään lumista, jyrkkää ylämäkeä. ==Lähteet== * Luokka: Naparetket Luokka:Maastoajoneuvot
Snow Cruiser

Snow Cruiser eli Antarctic Snow Cruiser oli tohtori Thomas Poulterin 1930-luvun lopulla suunnittelema suuri lumessa kulkeva ajoneuvo, jota oli tarkoitus käyttää Etelämantereen tutkimisessa. Richard E. Byrd otti Snow Cruiserin mukaan kolmannelle Etelämantereen retkelleen. Ajoneuvo käytti dieselsähköistä voimansiirtoa. Siinä oli jopa lentokone katolla kartoituslentoja varten. Kuitenkin jo ensimmäisessä ajossa Snow Cruiser liikkui äärimmäisen hitaasti lumiramppia ylös. Näin Snow Cruiseria ei voitu käyttää tuhansien kilometrien ajossa niin kuin oli aiottu. Ajoneuvosta käytettiin myös nimiä The Penguin, Penguin 1 ja Turtle ("Pingviini" ja "Kilpikonna"). Viisimiehinen Snow Cruiser -lumikulkija oli 17 metriä pitkä, 6 metriä leveä, korkeus pyörineen 4,9 metriä ja painoi 30 tonnia. Sillä saattoi ajaa 8 000 km. siinä oli monta huonetta ja makuupaikat neljälle. Siinä oli neljä noin 3 m läpimittaista kumipyörää. Pyörät pyörivät sähkömoottoreilla, joka saivat voimansa dieselgeneraattorista. Tasaisella vauhdilla kone kulki 48 km/h, ja kone kykeni ylittämään 4,5 m leveitä railojakin. Se pystyi laskemaan alamäkeen kuin kelkka, kun pyöristä laskettiin ilmat pois ja kone jäi pohjassa olevien suksien varaan. Lumikulkijassa oli vuoden ruoka miehistölle ja suuret määrät polttoainetta. Kaiken lisäksi lumikulkija kuljetti katollaan yksimoottorista Beechcraft-lentokonetta, jolla saattoi tiedustella ympäristöä noin 450 km säteellä. Mutta kun lumikulkijaa kokeiltiin, niin sen pyörät upposivat lumeen, ja lumikulkija nousi ensimmäistä taivaltaan lauttajään korkeimmalle kohdalle hyvin hitaasti. Sähkömoottoreissa ei ollut kylliksi tehoa riittävän nopeaan upottavassa lumessa ylämäkeen kulkemiseen. Lumikulkija oli lyhyen rinteen puolivälissä vielä viikon päästä. ==Lähteet== ==Aiheesta muualla== *The Antarctic Snow Cruiser *Snow cruiser history *Reprint of article from Invention & Technology Magazine *The Antarctic Edsel by Bob Hanes *Reprint of an article from Popular Science magazine *"The Snow Cruiser"- Antarctica's Abandoned Behemoth Calum-kanavan video. 16 min, YouTube. Luokka:Erikoisajoneuvot Luokka:Naparetket
Milan Jovin

Milan Jovin (s. 13. joulukuuta 1955) on serbialainen jalkapalloilija. Hän pelasi vuosina 1980–1984 neljä ottelua Jugoslavian maajoukkueessa. Hän oli pelipaikaltaan puolustaja. Jovin syntyi Srpska Crnjassa, Jugoslavian sosialistisessa liittotasavallassa. Urallaan hän pelasi Vojvodinassa, Novi Sadissa, Belgradin Punaisessa tähdessä ja kauden 1986–1987 ruotsalaisseura Degerfors IF:ssä. == Lähteet == Luokka:Serbialaiset jalkapalloilijat Luokka:Jugoslavialaiset jalkapalloilijat Luokka:Vuonna 1955 syntyneet Luokka:Elävät henkilöt
George David Coulon

George David Coulon (14. marraskuuta 1822 Seloncourt, Ranska – 1904) oli ranskalaissyntyinen taidemaalari. Kun George oli kymmenenvuotias, hän muutti perheensä kanssa New Orleansiin Yhdysvaltoihin. Hänen isänsä Georges-Louis Coulon halusi alun perin pojastaan apulaisen kellosepän pajalleen. George opiskeli New Orleansissa sekä Pariisissa. Hän työskenteli New Orleansissa taiteilijana ja opettajana yli 50 vuotta. George oli myös perustamassa Southern Art Unionia (suom. "Eteläinen taideyksikkö") sekä Artists Association of New Orleansia (suom. "New Orleanssin taiteilijoiden yhdistys"). George meni naimisiin Marie-Paoline Casberguen kanssa. He saivat kaksi lasta; Mary Elizabeth Emma Coulonin sekä George Joseph Amede Coulonin. Luokka:Ranskalaiset taidemaalarit Luokka:Yhdysvaltalaiset taidemaalarit Luokka:Vuonna 1822 syntyneet Luokka:Vuonna 1904 kuolleet
Iwakura

Iwakura voi tarkoittaa: *Iwakura, šintolaisuudessa pyhä kivi *Iwakura (Aichi), kaupunki Japanin Aichin prefektuurissa *Iwakura-lähetystö, diplomaattinen lähetystö Meiji-kauden Japanissa *Iwakura Tomomi, japanilainen Meiji- restauraation aikainen valtiomies *Iwakura Lain, Serial Experiments Lain -animesarjan päähenkilö
Hossein-Ali Montazeri

Suurajatollah Hossein-Ali Montazeri (24. syyskuuta 1922 Najafabad – 19. joulukuuta 2009 Qom; ) oli iranilainen oppinut, teologi, kirjailija ja ihmisoikeusaktivisti. Montazeri oli yksi Iranin vallankumouksen johtohahmoista, ja hänestä oli määrä tulla Ajatolla Khomeinin seuraaja. Hän kuitenkin riitautui Khomeinin kanssa vuonna 1988, syyttäen hallintoa vapauden ja ihmisoikeuksien loukkaamisesta. Montazeri asui viimeiset vuodet elämästään Qomin pyhässä kaupungissa, ja hän säilytti poliittisen vaikutusvaltansa erityisesti reformistien keskuudessa elämänsä loppuun saakka. Montazeri oli islamin suurmarja' eli uskonnollinen auktoriteetti. Montazeri oli lähes kolmen vuosikymmenen ajan Iranin islamilaisen tasavallan sisä- ja ulkopolitiikan huomattavimpia kriitikoita. Hän puhui aktiivisesti myös ihmisoikeuksien ja naisten oikeuksien puolesta Iranissa. Kirjoittajana Montazeri oli tuottelias, kirjoittaen lukuisia kirjoja ja artikkeleita. == Lähteet == == Aiheesta muualla == Luokka:Iranilaiset ajatollahit Luokka:Iranilaiset ihmisoikeusaktivistit Luokka:Iranilaiset kirjailijat Luokka:Vuonna 1922 syntyneet Luokka:Vuonna 2009 kuolleet
Mika Välilä

Mika Välilä (s. 28. helmikuuta 1970 Södertälje) on suomalainen jääkiekkoilija. Hän on pelannut jääkiekon SM-liigaa Tapparassa, Jokereissa ja Lukossa yhteensä 222 runkosarja- ja 33 pudotuspeliottelua vuosina 1988–1994. Hän voitti yhden Suomen-mestaruuden ja kaksi SM-pronssia. Hän on pelannut kaksi A-maaottelua, 30 B-maaottelua, 28 nuorten maaottelua ja 31 poikien maaottelua. Hän saavutti hopeaa alle 18-vuotiaiden EM-kilpailuissa vuonna 1988. Hän oli vuoteen 2018 naimisissa palloilija Riikka Sallisen kanssa. == Lähteet == Luokka:Suomalaiset jääkiekkoilijat Luokka:Pittsburgh Penguinsin varaamat pelaajat Luokka:Vuonna 1970 syntyneet Luokka:Elävät henkilöt
Hokora

thumb|275px|Kolme hokoraa maaseudun tiellä. Hokora tai hokura ( tai 神庫) on hyvin pieni šintolainen pyhäkkö. Niitä pystytetään joko suurempien pyhäköiden maille kansan kameja varten tai teiden varsille niitä kameja varten, jotka eivät ole minkään suuren pyhäkön suojeluksessa. Hokoraan voidaan pyhittää esimerkiksi dōsojin-kameja, vähäisiä kameja, jotka suojelevat matkalaisia pahoilta hengiltä. Sanan hokora uskotaan olleen yksi varhaisimmista japanilaisista pyhäkköä tarkoittavista sanoista. Se kehittyi sanasta hokura (), joka tarkoittaa kirjaimellisesti ”kamivarastoa”. Etymologia vaikuttaa olevan osoitus siitä, että ensimmäiset pyhäköt olivat yorishiroja varten rakennettuja yksinkertaisia majoja.Sana yorishiro () tarkoittaa kirjaimellisesti ”lähestymisen korvaajaa”. Yorishirot olivat työkaluja, jotka kehitettiin vetämään kameja puoleensa ja antamaan niille fyysinen tila, jotta ne voisivat olla vuorovaikutuksessa ihmisten kanssa. == Lähteet == == Aiheesta muualla == Luokka:Japanilainen arkkitehtuuri Luokka:Šintolaisuuden käytännöt
Timo Heinonen

Timo Heinonen -nimisiä henkilöitä ovat: * Timo Heinonen, suomalainen kokoomuslainen poliitikko * Timo Heinonen, suomalainen koripalloilija * Timo Heinonen, suomalainen koripallovalmentaja * Timo Heinonen, suomalainen dramaturgi ja kirjoittaja * Timo Heinonen, suomalainen ralliautoilija.
Fuji LM-1 Nikko

Fuji LM-1 Nikko on japanilainen lentokone. Fujin ensimmäinen lento tapahtui 6. kesäkuuta 1955. Konetta tuotettiin yhteensä 27 kappaletta. Fuji on kolmepaikkainen. Kone painaa tyhjänä 1 013 kilogrammaa ja on 7,9 metriä pitkä. Sen maksiminopeus on 298 km/h. == Lähteet == Luokka:Yhteyslentokoneet
Milena Duchková

Milena Duchková (s. 25. huhtikuuta 1952 Praha) on tšekkoslovakialainen entinen uimahyppääjä. Hän voitti kultaa 10 metrin kerroshypyistä vuoden 1968 kesäolympialaisissa Méxicossa. Hän sai 10 metrin kerroshypyistä myös olympiahopeaa vuonna 1972 Münchenissä.Milena Duchková Biography and Olympic Results Uinnin maailmanmestaruuskilpailuissa hän sai hopeaa vuonna 1973. Hänet otettiin International Swimming Hall of Fameen vuonna 1983.International Swimming Hall of Fame == Lähteet == Luokka:Tšekkoslovakialaiset olympiavoittajat Luokka:Tšekkoslovakialaiset uimahyppääjät Luokka:Vuonna 1952 syntyneet Luokka:Elävät henkilöt
Shintai

Shintai (, ”kamin vartalo”) tai go-shintai (), kun halutaan käyttää kunnioittavaa go-etuliitettä, on šintolaisuudessa esine tai asia, jota palvotaan pyhäkössä tai sen lähistöllä, koska kamin uskotaan asuvan siinä. Pyhäkköšintolaisuudessa (jinja-shintō) käytettyä shintaita voidaan nimittää myös sanalla mitamashiro (, ”hengen korvaaja”). Vuorta, jossa kamin uskotaan asuvan, kuten Fujivuorta tai Miwavuorta, kutsutaan sanalla shintai-zan (). Nimestään huolimatta shintait eivät itsessään ole kameja vaan pikemminkin vain väliaikaisia asuinsijoja, joiden kautta ihmiset voivat palvoa kameja. Shintait ovat myös aina yorishiroja eli esineitä tai asioita, jotka vetävät jo luonteensa vuoksi kameja puoleensa. Yleisimmät shintait ovat ihmisen valmistamia esineitä, kuten peilejä, miekkoja, jalokiviä (esimerkiksi pilkun muotoisia magatama-kiviä), uskonnollisissa rituaaleissa käytettyjä gohei- sauvoja tai kameja esittäviä veistoksia, joita kutsutaan nimellä shinzō ().Kameja ei ole alun perin esitetty antropomorfisina tai fyysisinä olioina, mutta buddhalaisuuden vaikutuksesta on syntynyt niitä esittäviä maalauksia ja veistoksia. Ne voivat kuitenkin olla myös luonnon muodostelmia, kuten kiviä, vuoria, puita ja vesiputouksia. Kuuluisiin shintai-esineisiin lukeutuvat Yata no kagami (osa japanin keisarillisia regaaleita), Miwavuori, Nantaivuori, Nachi-vesiputous ja Meoto-iwa-kivet. Kaikkein kuuluisin shintai on varmasti Fujivuori. Sumōn huipulle noussut painija eli yokozuna on elävä shintai. Siksi hänen vyötärölleen on kiedottu pyhä köysi eli shimenawa, joka suojelee pyhiä esineitä tai asioita pahoilta hengiltä. Kannushi eli šintolainen pappi voi muuttua eläväksi shintaiksi uskonnollisen seremonian aikana, kun kami asettuu hänen ruumiiseensa. == Katso myös == *Yorishiro == Lähteet == Luokka:Šintolaisuuden käytännöt
Lapin parhaat urheilijat

Lapin parhaan urheilijan palkinnon jakaa Lapin urheilutoimittajakerho äänestyksen perusteella. Äänestäjiä esimerkiksi vuoden 2009 äänestyksessä oli kaikkiaan 39. Palkintona voittajalle on pokaali ja kunniakirja. Palkinto on jaettu vuodesta 1964. Palkintoa ei ole jaettu kuitenkaan kaikkina vuosina. Palkinnottomia vuosia ovat olleet 1967–1969 ja 1971–1977. ==Lapin parhaan urheilijan palkinnon saajat== *1964 Eero Mäntyranta *1965 Aulis Kairento *1966 Eero Mäntyranta *1967–1969 ei valittu *1970 Tauno Käyhkö *1971–1977 ei valittu *1978 Taina Impiö *1979 Seppo Keskinarkaus *1980 Jouko Törmänen *1981 Taisto Halonen *1982–1983 Martti Koskela (keilailu) *1984 Jukka Ylipulli *1985 Vesa Kähkölä *1986 Jaarli Pirkkiö *1987 Rovaniemen Palloseura *1988 Tuomo Ylipulli *1989 Esko Parpala *1990–1992 Jari Isometsä *1993–1994 Jari Lipponen *1995 Mika Halvari *1996 Jari Isometsä *1997 Hannu Manninen *1998 Janne Lahtela *1999 Kalle Palander *2000 Janne Lahtela *2001 Pirjo Manninen *2002 Janne Lahtela *2003 Kalle Palander *2004 Hannu Manninen *2005–2006 Tanja Poutiainen *2007 Hannu Manninen *2008–2009 Tanja Poutiainen *2010 Hannu Manninen *2011 Olli-Markus Taivainen *2012 Tanja Poutiainen *2013 Rovaniemen Palloseura *2014 Sami Jauhojärvi *2015 Rovaniemen Palloseura *2016 Johanna Peiponen *2017 Natalia Kuikka *2018 Rovaniemen Palloseura *2019 Anni Vuohijoki *2020 Mette Baas *2021 Ronny Brännkärr *2022 Ronny Brännkärr *2023 Niko Anttola *2024 Lauri Vuorinen ==Lähteet== Luokka:Suomalaiset urheilupalkinnot
Nathan Payne

Nathan Perry Payne (13. elokuuta 1837 Cleveland, Ohio–11. toukokuuta 1885) oli Clevelandin pormestari vuosina 1875 ja 1876. Poliittiselta kannaltaan hän oli demokraatti. Nathan syntyi Clevelandissa Yhdysvalloissa ja oli vanhempiensa, Henry B:n ja Mary Perry Paynen, vanhin lapsi. Hän ei koskaan mennyt naimisiin.http://ech.cwru.edu/ech-cgi/article.pl?id=PNP Yhdysvaltain sisällissodassa Payne palveli vapaaehtoisena, niin kutsuttuna "100 päivän miehenä". Vuosina 1862-72 Payne toimi kahden kauden ajan paikallisen koulutuslautakunnassa sekä kuusi vuotta kunnanvaltuustossa. Vuonna 1875 hänet valittiin Clevelandin pormestariksi. Payne ei hakenut enää toiselle pormestarikaudelle keskittyäkseen liiketoimiinsa. == Lähteet == Luokka:Clevelandin pormestarit Luokka:Yhdysvaltalaiset demokraattipoliitikot Luokka:Vuonna 1837 syntyneet Luokka:Vuonna 1885 kuolleet
Stanisław Bobak

Stanisław Bobak (12. maaliskuuta 1956 – 12. marraskuuta 2010Zmarł Stanisław Bobak) oli puolalainen mäkihyppääjä, jonka uran parhaat vuodet ajoittuivat 1970- ja 1980-lukujen vaihteen tienoille. Bobak voitti urallaan yhden maailmancupin osakilpailun tammikuussa 1980 kotimaisemissaan Zakopanessa, ja saavutti kaikkiaan kuusi palkintokorokesijoitusta. Maailmancupin kaudella 1979–1980 hän sijoittui kokonaispisteissä kolmanneksi. Bobakin paras saavutus arvokisoista on K70-mäen kymmenes sija 1980 olympialaisista Lake Placidista. Puolan mestaruuden Bobak voitti neljästi sekä normaali- että suurmäestä. ==Lähteet== * *http://www.skijumping.pl/pokaz.php?show=pokaz_mistrz&id;=60 Luokka:Puolalaiset mäkihyppääjät Luokka:Vuonna 1956 syntyneet Luokka:Vuonna 2010 kuolleet
.af

.af on Afganistanin Internet-maakoodi verkkotunnuksia varten. Tunnus otettiin käyttöön vuonna 1997 ja sitä hallinnoi AFGNIC. == Toisen tason tunnukset == * com.af - kaupalliset yhdistykset * edu.af - oppilaitokset * gov.af - hallitus * net.af - verkkopalveluiden tarjoajat * org.af - ei-kaupalliset yhdistykset == Lähteet == == Aiheesta muualla == * IANA.af af af sv:Toppdomän#A
Draw the Line

Draw the Line on yhdysvaltalaisyhtye Aerosmithin viides, vuonna 1977 julkaistu albumi. Ilmestyttyään levyltä ei noussut hittikappaleita ja se herätti vain vähän kiinnostusta. == Kappaleluettelo == # # # # # # # # # == Kokoonpano == * Steven Tyler – laulu, huuliharppu, piano kappaleessa "Kings and Queens", taustalaulu * Joe Perry – kitara, slide-kitara, taustalaulu, laulu kappaleessa "Bright Light Fright" * Brad Whitford – Kitarat kappaleissa "Kings and Queens", "I Wanna Know Why", "The Hand That Feeds" ja "Milk Cow Blues" * Tom Hamilton – basso * Joey Kramer – rummut * Stan Bronstein – saksofoni kappaleessa "I Wanna Know Why" and "Bright Light Fright" * Scott Cushnie – piano kappaleissa "I Wanna Know Why" and "Critical Mass" * Karen Lawrence – taustalaulu kappaleessa "Get It Up" * Jack Douglas – mandoliini kappaleessa "Kings and Queens" * Paul Prestopino – akustinen kitara, banjo kappaleessa "Kings and Queens" Luokka:Aerosmithin albumit Luokka:Vuoden 1977 albumit
.ag

.ag on Antigua ja Barbudan Internet-maakoodi verkkotunnuksia varten. Tunnus otettiin käyttöön vuonna 1991 ja sitä hallinnoi NicAg. == Toisen ja kolmannen tason rekisteröinnit == Rekisteröinnit voidaan tehdä suoraan toiselle tasolle .ag tai kolmannelle .com.ag, .org.ag, .net.ag, co.ag tai nom.ag. Sille, kuka voi rekisteröidä tunnuksen, ei ole rajoituksia. == Laillinen asema Saksassa == Saksassa tunnuksella .ag on toinen merkitys: AG, Aktiengesellschaft, www.bmw.ag. == Lähteet == == Aiheesta muualla == * IANA.ag ag ag sv:Toppdomän#A
Ellen Braumüller

Ellen Braumüller(-Hassauer) (24. joulukuuta 1910 Berliini – 10. elokuuta 1991 Berliini) oli saksalainen yleisurheilija. Hän kilpaili vuoden 1932 kesäolympialaisissa Los Angelesissa ja sai hopeaa keihäänheitossa. 4 × 100 metrin viestijuoksussa hän sijoittui kuudenneksi, korkeushypyssä kymmenenneksi ja kiekonheitossa kahdeksanneksi. Braumüller piti aikoinaan hallussaan keihäänheiton maailmanennätystä. Inge Braumüller oli hänen siskonsa. == Lähteet == * Ellen Braumüller Biography and Olympic Results == Viitteet == Luokka:Saksalaiset keihäänheittäjät Luokka:Saksalaiset olympiamitalistit Luokka:Vuonna 1910 syntyneet Luokka:Vuonna 1991 kuolleet
James Haven

James Haven (oikealta nimeltään James Haven Voight) (s. 11. toukokuuta 1973 Los Angeles) on yhdysvaltalainen näyttelijä ja tuottaja. Haven on Jon Voightin ja Marcheline Bertrandin lapsi. Hänen siskonsa on kuuluisa näyttelijä Angelina Jolie. == Lähteet == Luokka:Yhdysvaltalaiset näyttelijät Luokka:Vuonna 1973 syntyneet Luokka:Elävät henkilöt
Nuclear Energy (Henry Mooren veistos)

Nuclear Energy (Ydinenergia) on Henry Mooren tekemä pronssiveistos, joka sijaitsee Chicagon yliopiston kampuksella. Teos on samalla paikalla, jossa sijaitsi maailman ensimmäinen ydinreaktori Chicago Pile, joka oli osa Manhattan-projektia. Teos pystytettiin atomin halkaisemisen 25-vuotisjuhlallisuuksia varten vuonna 1967. Veistos on 4,3 metriä korkea ja halkaisijaltaan 2,4 metriä ja se on asetettu 46 senttimetriä korkealle, halkaisijaltaan kolme metriä olevalle kivijalustalle. Teos muistuttaa osittain ihmisen pääkalloa, osittain atomipommin sienipilveä. Taiteilija Henry Moore kertoi eräälle ystävälleen toivovansa, että sitä tarkastelevat ”kävelisivät sen ympärillä katsoen avointen paikkojen läpi, ja että heillä saattaisi olla tunne siitä että olisivat katedraalissa.” ==Atom Piece== Didrichsenin taidemuseon edustalla Helsingissä on Nuclear Energyn työversio, esityönä tehty pronssiveistos Atom Piece, joka on valos kuuden teoksen sarjasta. Teoksen korkeus on 122 cm. Teos kuuluu Didrichsenin taidemuseon kokoelmiin. Muototeeman edeltäjinä voi pitää kypäräaiheisia teoksia, joiden ensimmäisiä variaatioita Moore teki toisen maailmansodan pommitusten aikaan. Veistosta kuvataan Helsingin kaupungin julkisten taideteosten sivulla seuraavasti: ”Siinä on keskittynyttä voimaa ja uhkaa, mutta liikkeen ja suurenemisen vaikutelma puuttuu.” Moore piti kuvanveistoa aiheiden ja muotojen staattisena ilmaisukeinona. == Lähteet == Luokka:Chicagon rakennukset ja rakennelmat Luokka:Yhdysvaltain patsaat ja veistokset
Inge Braumüller

Ingeborg "Inge" Braumüller (23. marraskuuta 1909 Berliini – 6. huhtikuuta 1999 Hannover) oli saksalainen yleisurheilija, joka kilpaili vuoden 1928 kesäolympialaisissa Amsterdamissa. Hän sijoittui korkeushypyssä seitsemänneksi. Myös hänen siskonsa Ellen Braumüller oli olympiaurheilija. == Lähteet == Luokka:Saksalaiset korkeushyppääjät Luokka:Vuonna 1909 syntyneet Luokka:Vuonna 1999 kuolleet
Jean-René Lisnard

Jean-René Lisnard (s. 25. syyskuuta 1979 Cannes, Ranska) on monacolainen tennispelaaja. Parhaimmillaan hän on sijoittunut ATP-maailmanlistalla kaksinpelissä sijalle 84 tammikuussa 2003 ja nelinpelissä sijalle 171 syyskuussa 2007. Hän on edustanut Monacoa Davis Cupissa 7 maaottelussa vuosina 2007–2009. Australian avoimissa 2005 Lisnard voitti toisella kierroksella turnauksen 14:nneksi sijoitetun Sébastien Grosjeanin lukemin 1–6, 4–6, 6–3, 6–4, 6–3 ja selviytyi ensimmäisen kerran Grand Slam -turnauksen kolmannelle kierrokselle. Kolmannen kierroksen ottelunsa hän hävisi Philipp Kohlschreiberille kolmessa erässä. ==Lähteet== Luokka:Monacolaiset tennispelaajat Luokka:Vuonna 1979 syntyneet Luokka:Elävät henkilöt
Agadezin moskeija

Agadezin moskeija (Grande Mosquée) sijaitsee länsiafrikkalaisessa Nigerissä, Agadezin kaupungin Place de la Grande Mosquéella. Muslimitiedemies Zakarya rakensi moskeijan bankosta eli mudan, kivien ja olkien sekoituksesta vuonna 1515. Moskeija rakennettiin täysin uudelleen vuonna 1844 tai toisen lähteen mukaan korjattiin vuonna 1847. Moskeijan 27 metriä korkeaan minareettiin pääsee maksua vastaan. Minareetin kerrotaan olevan Afrikan korkein savitiiliminareetti. Moskeijan läheisyydessä sijaitsevat Agadezin vanhakaupunki ja sulttaaninpalatsi. == Lähteet == == Aiheesta muualla == * Kuva moskeijasta Luokka:Nigerin rakennukset ja rakennelmat Luokka:Moskeijat
Rabbi Akiba

Akiba ben Josef (noin 50 – noin 135 jaa., ) oli juutalainen tietäjä, jota pidetään yhtenä rabbiinisen juutalaisuuden perustajista. Akiba piti Roomaa vastaan kapinoinutta Simon bar Kokhbaa juutalaisten messiaana. == Kuolema == Tunnetuimman version mukaan roomalaiset kielsivät Akibaa opettamasta Tooraa kuolemanrangaistuksen uhalla ja hän kieltäytyi. Juutalaisen perimätiedon mukaan hänet nyljettiin elävältä, jolloin hän lausui Šema Israel -rukousta. Kiduttajien edettyä otsan kohdalle, missä juutalaismiehet säilyttävät Tefillin-raamatunlausekoteloitaan, hän kuoli sanottuaan rukouksesta sanan ”yksi”. == Lähteet == == Aiheesta muualla == *Elämäkerta-artikkeleita rabbi Akibasta. *JewishEncyclopedia:Akiba. Luokka:Rooman valtakunnan teloittamat Luokka:Rabbit Luokka:Vuonna 50 syntyneet Luokka:Vuonna 135 kuolleet Luokka:Seulonnan keskeiset artikkelit
Svenska Basketligan -kausi 2009–2010

Svenska Basketligan-kausi 2009–2010 oli 18:s kausi kun sarjaa pelattiin nykyisellä nimellään. Viime kauden mestarina kauteen lähti Sundsvall Dragons. Suomalaisista pelaajista sarjassa pelasi Vesa Mäkäläinen, joka edusti Plannja Basketia. == Joukkueet == Joukkue Kaupunki 08 Stockholm Tukholma Borås Basket Borås Eco Örebro Örebro Gothia Basket Göteborg Jämtland Basket Östersund Norrköping Dolphins Norrköping Plannja Basket Luulaja Solna Vikings Solna Sundsvall Dragons Sundsvall Södertälje Kings Södertälje Uppsala Basket Uppsala == Runkosarja == Pudotuspeleihin Karsintaan # O V H P+ P- P 1 Norrköping Dolphins 40 34 6 3648 3199 68 2 Plannja Basket 40 31 9 3390 2948 62 3 Sundsvall Dragons 40 28 12 3261 3123 56 4 Solna Vikings 40 24 16 3200 3085 48 5 Södertälje Kings 40 20 20 3214 3074 40 6 Uppsala Basket 40 18 22 3120 3163 36 7 Gothia Basket 40 17 23 3153 3234 34 8 Borås Basket 40 15 25 3129 3312 30 9 08 Stockholm Human Rights 40 14 26 3000 3187 28 10 Eco Örebro 40 12 28 2949 3242 24 11 Jämtland Basket 40 7 33 2711 3208 14 == Pudotuspelit == {{Turnauspuu8 pronssiotteluton ||Norrköping Dolphins|3|Borås Basket|0 ||Solna Vikings|3|Södertälje Kings|1 ||Plannja Basket|3|Gothia Basket|0 ||Sundsvall Dragons|1|Uppsala Basket|3 ||Norrköping Dolphins|3|Solna Vikings|2 ||Plannja Basket|3|Uppsala Basket|1 ||Norrköping Dolphins|4|Plannja Basket|1 }} == Aiheesta muualla == *Virallinen kotisivu Luokka:Ruotsin koripallosarjat Luokka:Koripallosarjojen kausi 2009–2010/2010
S.W.A.T. Soundtrack

S.W.A.T. -elokuvan soundtrack on 12. elokuuta 2003 ilmestynyt soundtrack Clark Johnsonin ohjaamalle S.W.A.T. -elokuvalle. == Kappaleet == Kappaleet: == Arvostelu == Allmusicissa ääniraita sai kaksi tähteä viidestä. == Lähteet == Luokka:Vuoden 2003 soundtrackit Luokka:Yhdysvaltalaiset albumit
State Route 501 (Washington)

Washington State Route 501 on valtatie Washingtonin osavaltiossa Yhdysvalloissa. Moottoritie on 22,48 kilometriä pitkä. Se avattiin vuonna 1964. Tie päättyy etelässä Vancouveriin ja pohjoisessa Ridgefieldiin. Luokka:Washingtonin tiet
Valtatie

Valtatie voi tarkoittaa ainakin seuraavia: * valtatie, yleisesti valtakunnan tärkeä päätie ** valtatie, suomalainen tieluokitus ** Interstate, yhdysvaltalainen osavaltioiden välinen tie * Valtatie, katu Oulussa. * Valtatie, Jukka Kuoppamäen albumi vuodelta 1972. * Valtatie, J. Karjalainen Electric Sauna -yhtyeen albumi vuodelta 2002.
Mors-konepistooli

Mors-konepistooli (Pistolet maszynowy Mors, Mors wz. 39) (, ) on puolalainen konepistooli. Puolalaiset asesuunnittelijat Piotr Wilniewczyc ja Jan Skrzypiński kehittivät aseen vuosina 1936–1938. Aseesta oli tarkoitus tulla Puolan armeijan pääasiallinen konepistooli mutta toinen maailmansota ja Saksan Puolan offensiivi keskeytti aseen valmistamisen vuonna 1939. Mors wz. 39:n rakenne perustui pääpiirteittäin saksalaisen Erma Werken valmistamaan EMP-35 konepistooliin. Kummassakin aseessa on puinen tukki ja edessä oleva pistoolin kahva. Erona EMP-35:een jossa lipaskuilu on sijoitettu aseen vasempaan kylkeen, Mors wz. 39:ssa se on aseen alapuolella. Mors wz. 39 osoittautui testeissä toimivaksi aseeksi ja Puolan armeija tilasi ensimmäisen erän asetta maaliskuussa 1939. Saksan hyökkäys Puolaan alkoi kuitenkin jo saman vuoden syyskuussa jolloin asetta oli ehditty valmistaa Varsovassa sijaitsevassa Fabryka Karabinówin tehtaassa ainoastaan 39 kappaletta. Sodan syttyessä kaikki valmiina olevat kappaleet jaettiin yhdelle jalkaväen yksikölle joka käytti konepistooleja menestyksekkäästi Varsovan taistelussa. ==Aiheesta muualla== *kalashnikov.guns.ru Luokka:Konepistoolit
Erma Maschinenpistole 1935

Erma Maschinenpistole 1935 (EMP-35; ttunnetaan myös ranskalaisella nimellä PM Erma Mle 1935 ja espanjalaisella nimellä WFP Mle 41/44) on saksalainen konepistooli. Aseen kehitti saksalainen asesuunnittelija Heinrich Vollmer ja sitä valmisti vuosina 1930–1938 asevalmistaja Erma Werke. Asetta valmistettiin lähinnä vientiin ja sitä käyttivät muun muassa espanjalaiset, ranskalaiset ja jugoslavialaiset joukot. Erma Werken lisäksi asetta valmistettiin lisenssillä Espanjassa A Coruñassa sijaitsevassa asepajassa. Ennen toista maailmansotaa asetta käytettiin taistelukäytössä ainakin Espanjan sisällissodassa. Toisessa maailmansodassa EMP-35:ttä käytti Waffen-SS ja Ranskan armeija. Saksalaisten joukkojen aseistuksessa EMP-35 korvattiin MP-40-konepistoolilla. == Katso myös == * EMP 44 * Mors-konepistooli == Aiheesta muualla == Luokka:Konepistoolit
Suviyön salaisuus

Suviyön salaisuus on Eino Karin ohjaama suomalainen elokuva vuodelta 1945. Elokuvan käsikirjoitus perustuu nimimerkki Tuulikki Kallion romaaniin Karjamajan salaisuus. Elokuva oli kuvaajana toimineen Eino Karin ainut ohjaus. Pekka Puupää -elokuvista tunnettu Masa Niemi nähdään elokuvadebyytissään. Käsikirjoittajista Antti Metsalon takana on tuottajan puoliso Aksella Luts. Elokuvan tuottaja ja tuotantoyhtiön perustaja Theodor Luts joutui vielä kuvausten ollessa kesken poistumaan puolisonsa Aksella Lutsin kanssa salaa Ruotsiin, sillä kun välirauha tuolloin solmittiin, oli vaara, että heidät olisi virolaisina internoitu.Muut tiedot, Elonet.fi, viitattu 28.6.2013 ==Tarina== Elokuva kertoo Eirtolan talon palvelustytöstä, jota perheen ylioppilaspoika Jouko ryhtyy piirittämään. Eriikka pääsee Joukon salaisuuden jäljille nähdessään yöllä unta valkopukuisesta, salaperäisesti kuolleesta Jennystä. Eriikka torjuu toistuvasti Joukon lähentelyt. Nähtyään taas saman unen hän löytää lattialankun alta lippaan, jonka sisältä löytyy Jennyn päiväkirja. Asiaa setviessään hän lähentyy pappilan pastorin kanssa, johon Eirtolan emäntä Ulla-Maija on rakastunut. ==Arviot== Aikalaiskriitikoilta elokuva sai varsin tyrmäävän kritiikin. Alkusyy nähtiin jo Tuulikki Kallion romaanissa, joka sai "perjantailukemiston" ja "viikkolehtiromantiikan" leiman. Eräs arvostelija myönsi Erkki Uotilan ja Aksella Lutsin käsikirjoituksessa tapahtuvan paljon: "siinä on Suomen suvea yöllä ja päivällä, kihlajaistansseja ja kirkonmenoja, kirkonkylän arkielämää vaihtelevassa tempossa, mutta siihen ote onkin jäänyt." Aiheen heikkouden takia esikoisohjaaja Karin ei katsottu saaneen "mitään merkillistä aikaan". Aija Vilanto ei saanut uralleen kannustusta, muiden näyttelijöiden suorituksissa sen sijaan nähtiin sekä kehumisen arvoista että uusia mahdollisuuksia.Juonikuvaus ja lehdistöarviot, Elonet.fi Myöhemmin televisioesityksen yhteydessä kriitikkon linja oli sama: Elokuva on tympeä maalaisdraama, eikä siitä löydy eheää pääjuonta, ja lisäksi ohjaaja on täysin hukassa. Topo Leistelä saa kiitosta yrmynä vaarina.Henri Waltter Rehnström: Suviyön salaisuus, Tv-maailma, 29/2013 sivu 29 ==Näyttelijät== ==Lähteet== Luokka:Vuoden 1945 suomalaiset elokuvat Luokka:Suomalaiset mustavalkoelokuvat Luokka:Suomalaiset romaaneihin perustuvat elokuvat
Adel Eid

Adel Eid (s. 22. maaliskuuta 1984 Helsinki) on uransa lopettanut egyptiläis- suomalainen jalkapalloilija. Hän oli pelipaikaltaan puolustaja. Eidin isä on egyptiläinen ja äiti suomalainen. ==Lähteet== Luokka:Suomalaiset jalkapalloilijat Luokka:Egyptiläiset jalkapalloilijat Luokka:Vuonna 1984 syntyneet Luokka:Elävät henkilöt
Petri Haapimaa

Petri Haapimaa (s. 18. kesäkuuta 1976 Helsinki) on suomalainen jalkapallovalmentaja ja entinen jalkapalloilija. Hän pelasi keskuspuolustajana. Edustaessaan Finnairin Palloilijoita hän pelasi 14 ottelussa Veikkausliigassa. Ykkösessä hän on pelannut parisataa ottelua. ==Lähteet== Luokka:Suomalaiset jalkapalloilijat Luokka:Vuonna 1976 syntyneet Luokka:Elävät henkilöt
Nokia 2110

Nokia 2110 on Nokian valmistama matkapuhelin, jonka valmistus aloitettiin vuonna 1994. Puhelin saavutti menestystä muun muassa tekstiviestien lähettämismahdollisuudellaan ja vaihtokuorillaan, joiden avulla puhelimen ulkonäköä saattoi muuttaa. Puhelimen ulkonäön suunnitteli muotoilija Frank Nuovo. 2110-malli oli ensimmäisiä matkapuhelimia, joiden mainonta oli vähemmän teknis- ja liike-elämäpainotteista. Huolimatta puhelimen teknisestä edistyksellisyydestä mainonta näytti puhelimen ihmisen kädessä, ja kohtaavien käsien teema tuli muutenkin keskeiseksi Michelangelon Aatamin luominen -teoksen hengessä. Sanallinen pääviesti mainonnassa oli Nokian silloin tuore iskulause Connecting People. Mallin Euroopan-laajuisen mainonnan suunnitteli suomalainen SEK & Grey. Siihen kuului myös muun muassa Jay Lenon The Tonight Show’n sponsorointi sekä Saksassa tuolloin suositun suomalaisyhtyeen Leningrad Cowboysin ja venäläisen Aleksandrovin yhtyeen ilmaiskonsertti Nokia Balalaika Show Berliinissä kesäkuussa 1994. Nokian tavoitteena oli alun perin myydä silloisen 2100-sarjan malleja yhteensä 400 000 kappaletta, mutta niitä myytiin kaikkiaan noin 20 miljoonaa. 2110-mallia myytiin 618 000 kpl vuonna 1994, 1,8 miljoonaa vuonna 1995 ja 2,4 miljoonaa vuonna 1996. Vuonna 1995 esiteltiin malli 2110i, jossa pidempi valmiusaika.Talouselama.fi Akun kapasiteetin lisääntymisestä huolimatta toiminta-aika jäi vaatimattomaksi, tämän johdosta saatavana oli myös tehoakku, joka tosin teki puhelimesta paksumman ja raskaamman. Puhelimen näyttö oli yksivärinen nestekidenäyttö. Se kykeni näyttämään kerrallaan 4 × 13 merkkiä. Puhelimen muisti pystyi tallentamaan 10 viimeksi soitettua, vastaanotettua ja vastaamattomia puheluja. 2110 oli myös ensimmäinen puhelin, jossa oli Nokia tune -soittoääni,http://www.nokia.com/about-nokia/company/story-of-nokia/mobile- revolution/nokia-tune sekä ainoa, jossa oli tuolloin erityisen tutuksi tullut Säkkijärven polkka (vain 2110i:ssä sekä rinnakkaismalli 880:ssa). Puhelimen hinta oli 5 250 markkaa (1 260,00 euroa vuoden 2019 rahassa)1990 — Eliaskokoelmat.fi . == Katso myös == * Luettelo Nokian tuotteista ==Lähteet== ==Aiheesta muualla== * Nokia 2110 – Käyttöohjeet * Nokia 2112 – Käyttöohjeet * Nokia 2115i – Tuki * Nokia 2115i – Käyttöohjeet * Nokia 2116i – Tuki * Nokia 2116i – Käyttöohjeet * Nokia 2118 – Käyttöohjeet Luokka:Nokian matkapuhelimet Luokka:Seulonnan keskeiset artikkelit Luokka:Vuoden 1994 matkapuhelimet
Aakkosten historia

Aakkosten historia ulottuu Muinaiseen Egyptiin. Ne syntyivät kuitenkin vasta yli tuhat vuotta sen jälkeen, kun muunlaisia kirjoitusjärjestelmiä oli jo kehitetty. Ensimmäinen aito aakkosto syntyi hieroglyfeistä noin 2000 eaa. ja sitä käytettiin kuvaamaan seemiläisten työläisten käyttämää kieltä. Aakkoset levisivät muualle maailmaan etupäässä foinikialaisten myöhemmin kehittämän aakkoston kautta. Kreikkalaiset oli ensimmäinen kansa, joka otti käyttöön kirjaimiston, jossa on merkit sekä konsonanteille että vokaaleille. == Esihistorialliset merkit == Ajalta ennen neljännen vuosituhannen loppua eaa. tunnetaan kaksi merkkijärjestelmää: Mesopotamiassa käytetty nuolenpääkirjoitus ja Egyptissä käytetyt hieroglyfit. Molemmat järjestelmät olivat tunnettuja sillä Lähi-idän alueella, missä ensimmäinen aakkosto, foinikialainen kirjaimisto kehittyi. On viitteitä siitä, että nuolenpääkirjoitukseen oli kehittymässä aakkosmaisia piirteitä, mutta nämä vaikuttavat olevan vain sivujuonteita eivätkä varsinaisia aakkosjärjestelmiä. Bybloksen tavukirjoituksessa oli piirteitä sekä hieraattisesta kirjoituksesta että foinikialaisesta kirjaimistosta, mutta koska kirjoitusjärjestelmää ei ole kyetty avaamaan, sen merkityksestä aakkosten historian kannalta ei voida sanoa mitään. == Varhaishistoria == === Alkujuuret Egyptissä === 2700 eaa. Egyptissä oli kehitetty noin 22 hieroglyfiä kuvaamaan yksittäisiä konsonantteja ja yksi hieroglyfi, jota käytettiin kuvaamaan sanan alkua tai sanan viimeistä vokaalia. Hieroglyfejä käytettiin logogrammien ääntämisohjeina, kuvaamaan taivutusmuotoja ja myöhemmin myös kuvaamaan lainasanoja. Kuitenkin, vaikka järjestelmä oli luonteeltaan aakkosmainen, se ei ollut puhtaasti kirjoitusjärjestelmä. Ensimmäinen varsinainen aakkosto kehittyi noin 2000 eaa. ja sitä käytettiin kuvaamaan seemiläisten työläisten käyttämää kieltä. Seuraavien viiden vuosisadan aikana aakkosto levisi pohjoiseen ja kaikki nykyisin käytetyt aakkostot pohjautuvat joko suoraan tai epäsuorasti siihen. Ainoa mahdollinen poikkeus on meroiittinen aakkosto, joka kehittyi 3. vuosisadalla eaa. Nuubiassa. === Kanaanilainen kirjoitus === Siinailaiset ja kanaanilaiset omaksuivat egyptiläisen kirjoituksen. Vuoden 1700 eaa. tienoilla luultavasti kanaanilaiset loivat oman aakkostonsa jossain nykyisen Israelin alueellaHarviainen 2017, s 47. Foinikiassa asuneet ugaritilaiset saivat suunnilleen 1500 eaa. aikoihin aakkoskirjoituksen ajatuksen kanaanilaisilta, mutta käyttivätkin nuolenpääkirjoitusta.Harviainen 2017, s 49. Noin 1050 eaa. foinikialainen kirjoitus oli kursivoitunut kuvamuodosta viivamuotoon.Harviainen 2017, s 50. == Katso myös == * Kreikkalaisen kirjaimiston historia * Latinalaiset aakkoset ==Lähteet== * === Viitteet === Luokka:Kirjoituksen historia
Töyhtökiislanen

Töyhtökiislanen (Aethia cristatella) on pienikokoinen ruokkien heimoon kuuluva lintulaji. == Koko ja ulkonäkö == Linnun pituus on 18–20 cm, siipien kärkiväli 40–47 cm ja paino keskimäärin 260 g. Sen höyhenpuku on lähes yksivärisen tummanharmaa, silmän värikalvo on valkoinen kuten myös hyvin kapea juova silmän takana; nokka on porkkananpunainen ja otsalla on korkea, eteenpäin kaartuva töyhtö. Sukupuolet ovat samanvärisiä. Nuori lintu on tuhkanharmaa, sen nokka on ruskea ja siltä puuttuu töyhtö. == Esiintyminen == Töyhtökiislaset elävät Tyynenmeren pohjoisimmissa osissa ja Beringinmerellä, Tšukotkalla, Kuriilien keskiosissa, sekä Alaskassa Aleuteilla, Kodiakinsaarella ja Shumagininsaarilla. Lajin elinympäristön ala on noin 390 000 neliökilometriä ja populaation koko 8,2 miljoonaa yksilöä. BirdLife Se on osittain muuttolintu, joka syyskuun aikana muuttaa Tyynenmeren pohjoisille vesille sekä Japanin ja Alaskan merialueille. Osa kannasta jää talveksi sulana pysyville kotivesille, mutta pääosa pesimäkannasta palaa pesimäsaarille toukokuussa. Laji on tavattu Euroopassa ainakin kerran, Islannin pohjoisilla vesillä vuonna 1912. == Elinympäristö == Lajin pesimäympäristöt ovat louhikkoisia ja kivikkoisia, paikoin vulkaanisten saarten jyrkänteitä ja vuorenrinteitä. Se ruokailee avomerellä, usein kaukana pesäpaikalta, ja sukeltaa saaliinsa jopa 50 metrin syvyydestä. == Lisääntyminen == Töyhtökiislaset pesivät valtavina, jopa yli miljoonan yksilön yhdyskuntina. Ne ovat yksiavioisia ja palaavat vuodesta toiseen samaan paikkaan pesimään. Ne parittelevat merellä ja pesivät kerran kesässä. Naaras munii yhden munan, jota haudotaan keskimäärin kuukauden. Poikanen pysyttelee pesässä keskimäärin kahden kuukauden ikäiseksi ja molemmat emot ruokkivat ja hoitavat sitä. == Ravinto == Töyhtökiislaset syövät eläinplanktonia, kaloja ja kalmareita. == Lähteet == * Cramp, Stanley (päätoim.) 1985: Handbook of the Birds of Europe, the Middle East and North Africa. – Oxford University Press. Hongkong. * Animaldiversity === Viitteet === Luokka:Ruokit
Chancer

Chancer oli englantilainen televisiosarja nuoresta ja komeasta huijarista jota näytteli englantilainen näyttelijä Clive Owen. Chancer toimi Owenin läpimurtona suurempiin TV- ja elokuvarooleihin. Ohjelmaa katsoi sen esitysaikana noin yhdeksän miljoona ihmistä. Luokka:Brittiläiset televisiosarjat Luokka:ITV:n televisio-ohjelmat
Sven Co-op

Sven Co-op (SC) on Half-Life-pelin pohjalta kehitetty modifikaatio, jossa pelaajat toimivat yhteistyössä toistensa kanssa. Pelissä taistellaan tekoälyllisiä vihollisia (NPC) vastaan ja ratkotaan tehtäviä yhdessä muiden pelaajien kanssa. Peliä voi pelata myös yksin tietokoneen kanssa. Sven Co-opin julkaisi Daniel "Sven "Viking" Fearon 19. tammikuuta 1999, ennen Valven kehittämää Team Fortress Classic -modifikaatiota. Täten Sven Co-op on vanhin Half-Lifen modifikaatio, jota kehitetään edelleen. Kesällä 2013 Sven Co-op ilmoitti saaneensa Valvelta luvan työstää Half-Lifen GoldSrc -pelimoottorin koodia, minkä johdosta Sven Co-op tullaan tulevaisuudessa tarjoamaan Steamissa ilmaiseksi omana pelinään. Tulevaisuudessa Sven Co-opia pelatakseen ei siis tarvitse enää ostaa Half-Lifeä. Half-Lifen pelimoottorin koodiin käsiksi pääseminen mahdollistaa myös suuria muutoksia pelin sisällä, joita Sven Co- opin kehittäjät eivät ole vielä paljastaneet. Sven Co-opin kehittäjien mukaan peli ei tule ikinä siirtymään Half-Life 2:n Source-pelimoottorille. Luokka:Half-Lifen modit
Andrea Consigli

Andrea Consigli (s. 27. tammikuuta 1987 Milano, Italia) on italialainen jalkapallomaalivahti. Hän on vuodesta 2014 edustanut Serie A:ssa pelaavaa Sassuoloa. == Ura == Consigli vietti kaksi ensimmäistä aikuisten sajoissa pelaamaansa kautta 2006–2008 lainalla Serie C1:ssä ja Serie B:ssä Sambenedettesessa ja Riminissä ennen paluuta kasvattajaseuraansa Atalantaan. Hän pelasi Atalantassa 193 liigaottelua, joista Serie A:ssa 153. Syyskuussa 2014 hän siirtyi Sassuoloon, jossa hän on pelannut 203 Serie A -ottelua. == Lähteet == *Scheda anagrafica di Andrea Consigli === Viitteet === Luokka:Italialaiset jalkapallomaalivahdit Luokka:Vuonna 1987 syntyneet Luokka:Elävät henkilöt
Suolilieve

Suolilieve on suolia ympäröivä osa, jonka kautta verisuonet ja hermot kulkevat suolistoon. Suolilieve on rakenteeltaan levy, joka koostuu kahdesta vatsakalvokerroksesta sekä side- ja rasvakudoksesta. Suoliliepeellä on todennäköisesti jokin tehtävä eikä se ole vain suolten kiinnittymisalusta, mutta tutkimus on vielä tammikuussa 2017 kesken. Suolilieve itsessään on tunnettu jo pitkään ja jo Leonardo da Vinci kuvasi sen yhtenä elimenä. Myöhemmin monet muut tutkijat ovat myös määritelleet sen elimeksi. Pääasiassa kuitenkin lääketieteessä se on katsottu joukoksi erillisiä kudoksia. Vuonna 2016 kaksi irlantilaistutkijaa esitti suoliliepeen määrittelemistä omaksi elimekseen. Asiasta kuitenkin kiistellään tiedeyhteisössä. Anatomian perusteoksen Grayn anatomian uusimmissa painoksissa suolilieve katsotaan omaksi elimekseen. ==Lähteet== Luokka:Ruoansulatuselimistö Luokka:Vatsaontelon elimet
Pikkukiislanen

Pikkukiislanen (Aethia pusilla) on runsaslukuinen arktisen merialueen ruokkilintu. == Koko ja ulkonäkö == Linnun pituus on 15–17 cmChest of Books ja paino enintään 84gSealifebase eli se on hieman pienempi kuin töyhtökiislanen. Höyhenpuku on päältä tummanharmaa ja vatsapuolelta likaisen valkoinen tummin täplin. Silmäterä on valkoinen, samoin kapea viiru silmän takana, ja nokka on punertava. Sukupuolet ovat samanvärisiä. == Esiintyminen == Pikkukiislaset pesivät arktisilla alueilla Tšukotkan ja Alaskan välillä ja ovat runsain alueella elävistä ruokeista. Kokonaispopulaatio on noin 24 miljoonaa yksilöä. BirdLife Suurimmat yhdyskunnat ovat Aleuteilla, Saint Lawrencen saarella ja Little Diomeden saarella. == Elinympäristö == Lisääntymisaikana arktisen merialueen louhikkoiset ja vuoristoiset rannat ja saaret, muulloin avoin meren ulappa. == Lisääntyminen == Pikkukiislaset pesivät valtavina yhdyskuntina, joissa voi olla miljoona yksilöä. Pesä on paljaalla kalliolla tai kallionhalkeamassa ja naaras munii yhden munan, jota haudotaan noin kuukausi. Molemmat emot huolehtivat poikasesta, joka jättää pesän noin kuukauden ikäisenä.Nature Works == Ravinto == Pikkukiislanen syö pääasiassa eläinplanktonia. == Lähteet == Luokka:Ruokit
Daniele Padelli

Daniele Padelli (s. 25. lokakuuta 1985 Lecco, Italia) on italialainen jalkapallomaalivahti, joka edustaa Serie A:ssa pelaavaa Udinesea. == Ura == Padelli edusti junioritasolla Comoa, josta Sampdoria hankki maalivahdin joukkueeseensa. Sampdoria kuitenkin lainasi hänet kaudeksi 2005–2006 Serie C1:ssä pelanneeseen Pizzighettoneen. Padelli sai runsaasti peliaikaa, mutta lainan päätyttyä vaihtoi seuraa. Tällä kertaa hän toimi Crotonen varavahtina kaudella 2006–2007, kunnes 12. tammikuuta 2007 Padelli siirtyi kesken kauden vuoden loppuun kestävällä lainasopimuksella Liverpooliin. Hän pelasi laina- ajallaan yhden ottelun Englannin valioliigassa Charlton Athleticia vastaan, joka päättyi 2–2. Lainan päättyessä 8. kesäkuuta 2007 Padelli lainattiin kaudeksi 2007–2008 Pisaan, jossa hän pelasi seitsemän Serie B -ottelua. Padelli sai myöhemmin enemmän peliaikaa, kun hänet lainattiin toiseen Serie B:ssä pelanneeseen Avellinoon. 2\. heinäkuuta 2009 Padelli siirtyi lainalle Serie A:ssa pelaavaan AS Bariin.Mercato, preso il portiere Padelli asbari.it 2.7.2009 Viitattu 20.12.2009 Kauden 2011–2012 hän vietti lainalla Udinesessa, jonka omistukseen hän siirtyi kaudeksi 2012–2013. Hän edusti kaudet 2013–2017 Torinoa ja oli kolme kautta joukkueen ykkösmaalivahti. Vuonna 2017 hän siirtyi Inter Milanoon, jossa hän pääsi muutamia cup-otteluja lukuun ottamatta pelaamaan vasta kaudella 2019–2020. == Lähteet == * === Viitteet === Luokka:Italialaiset jalkapallomaalivahdit Luokka:Vuonna 1985 syntyneet Luokka:Elävät henkilöt
Honda CRM 125

Honda CRM 125 on 125-kuutioisella kaksitahtimoottorilla varustettu italialainen crossipyörä/katumoottoripyörä. == HM Enduro maailmalla == Mika Ahola ajaa Hondalla MM-Enduro -kilpailussa, ja hän on voittanut 250ccm MM 07-09 E1-luokassa. == Tekniset tiedot == Pyörän männän iskupituus ja halkaisija on 54 x 54,5 mm, ja pyörän sytytysjärjestelmä on CDI. Käynnistys tapahtuu polkimella. Voitelu on seosvoitelu. == Lähteet == * http://www.finnmoto.fi/HM/CRM_125R.htm *http://www.motot.net/wiki/Honda_Crm CRM 125
Timofei Mihailov

Timofei Mihailovitš Mihailov (, 3. helmikuuta 1859 nykyisen Smolenskin alueen Sytšovkan piirin Gavrilovon kylä – 15. huhtikuuta 1881 Pietari) oli venäläinen vallankumouksellinen narodnikki. Timofei Mihailov syntyi talonpojan perheeseen. 1870-luvun puolivälissä hän työskenteli sekatyömiehenä ja lämmittäjänä Pietarissa. Mihailov kävi Zemlja i voljan työläiskerhon kokoontumisissa ja liittyi vuonna 1880 Narodnaja voljan työläisjärjestöön. Hän oli yksi Aleksanteri II:n murhan osanottajista. Murhan jälkeen Mihailov pidätettiin ja tuomittiin kuolemaan. Hänet hirtettiin Andrei Željabovin, Sofja Perovskajan, Nikolai Kibaltšitšin ja Nikolai Rysakovin kanssa Pietarissa Semjonovskin kentällä. ==Lähteet== Luokka:Narodnikit Luokka:Venäläiset teloitetut Luokka:Venäläiset terroristit Luokka:Vuonna 1859 syntyneet Luokka:Vuonna 1881 kuolleet
High Time

__NOTOC__ High Time on Excalionin kolmas studioalbumi, joka julkaistiin 29. tammikuuta 2010. == Kappaleet == Kaikki kappaleet säveltänyt Jarmo Myllyvirta ja sanoittanut Tero Vaaja, ellei toisin mainittu. # # # # # # # # # # # # == Kokoonpano == * Jarmo Pääkkönen – laulu * Vesa Nupponen – kitara * Tero Vaaja – basso * Henri Pirkkalainen – rummut * Jarmo Myllyvirta – kosketinsoittimet == Arvostelut == * Desibeli.net: Desibeli.net: Levyarvio * Imperiumi.net: Imperiumi.net: Levyarvio * The Metal Crypt: 4.75/5Metal Crypt: Album review == Lähteet == == Aiheesta muualla == * * Luokka:Excalionin albumit Luokka:Vuoden 2010 albumit Luokka:Arttu Sarvanteen tuottamat albumit